ראש מטה הכוחות המזוינים (צרפת)

ראש מטה הכוחות המזוינים (בצרפתית: Chef d'État-Major des Armées, בקיצור: CEMA) הוא מפקד הכוחות המזוינים של צרפת. הוא ממונה בידי נשיא צרפת ומאושר בידי ראש הממשלה. ה-CEMA אחראי על הפעלת הכוחות והפיקוד על מבצעים צבאיים. סמכותו מוגבלת רק בנושא לוחמה גרעינית. הוא היועץ הצבאי של הממשלה.

מאז שנות החמישים מכהן בתפקיד קצין בדרגת גנרל חמישה כוכבים (OF – 9), מהצבא, מחיל הים או מחיל האוויר. החל מ־22 ביולי 2021 מכהן בתפקיד תיירי בורקאר.

נשיא צרפת הוא המפקד העליון של הכוחות הצבאיים הצרפתיים. שר הכוחות המזוינים מופקד על ניהול כוחות הצבא ומדיניות ההגנה. הוא מדווח לנשיא. ראש המטה מדווח לשר הכוחות המזוינים.

התפקיד המקביל בצה"ל הוא הרמטכ"ל.

היסטוריה
במהלך מלחמת העולם הראשונה ורוב מלחמת העולם השנייה, סמכותו של ראש המטה הכללי הייתה מוגבלת יחסית, ולמפקדי הכוחות השונים (צבא, צי, אוויר) ניתנה עצמאות רבה. שארל דה גול אשר שימש כמפקד העליון של צבא צרפת החופשית, מינה לקראת סוף מלחמה העולם השנייה את אנטואן בייתואר כמפקד בפועל של הצבא. לאחר המלחמה, כשהוקם מחדש הצבא הצרפתי, התנגדו ראשי הכוחות בתקיפות להותרת משרת ראש המטה על כנה מחשש שיאבדו את עצמאותם, אולם חרף זאת, נוסד התפקיד ב-28 באפריל 1948. הראשון לאייש אותו היה שארל לשר.

 ארגון 
 אחריות 
 לארגון המשותף והארגון הכללי של הכוחות המזוינים.
 להציג את הצורך במשאבי אנוש אזרחיים וצבאיים של הכוחות המזוינים והארגונים המשותפים.
 למצב הצבאי והמורל של הזרועות וארגונים משותפים.
 להגדרת המתכונת הכוללת של ההכוחות המזוינים והשתלבות יכולתם.
 להכנה וכוננות הצבא להפעלה. הוא מגדיר את יעדי ההכשרה ובודק את יכולתם למלא את משימותיהם.
 לתמיכה בכוחות המזוינים. הוא קובע את הארגון הכללי ואת היעדים.
 למודיעין הצבאי. קובע את הכיוון הכללי של המחקר וניצול המודיעין הצבאי ובעל סמכות על הכוונת המודיעין הצבאי.
  ליחסי צבא בינלאומיים. הוא אחראי על היחסים עם צבאות זרים והמבנים הצבאיים של האיחוד האירופי וארגון האמנה הצפון אטלנטית (נאט"ו).

 סמכות 
 על ראשי המטות של כל אחת משלוש הזרועות, אוויר, ים, יבשה.
 על מפקדי הכוחות מעבר לים, בפולינזיה הצרפתית ובקלדוניה החדשה, ומפקדי כוחות צרפת בחו"ל וצוותיהם המשותפים.
 על המפקדים הכלליים של אזורי ההגנה של צרפת (OGZD).
על המפקד הכללי של הכוחות המיוחדים (GCOS)
 על המטה הכללי ואגפיו.

ראשי המטה
 דרגה שם זרוע תחילת כהונה סיום כהונה הערות 22px גנרל לוטננט של חיל האוויר - général de corps armé aérien  שארל לשר  40px חיל האוויר הצרפתי  28 באפריל 1948  20 באוגוסט 1952  ראש המטה הראשון. 22px גנרל ארמייה  אלפונס ז'ואן  40px צבא צרפת  20 באוגוסט 1952  19 באוגוסט 1953  22px גנרל ארמייה  פול אלי  40px צבא צרפת  19 באוגוסט 1953  4 ביוני 1954  22px גנרל ארמייה  אוגוסטן גיום  40px צבא צרפת  4 ביוני 1954  2 במרץ 1956  22px גנרל ארמייה  פול אלי  40px צבא צרפת  2 במרץ 1956  18 במרץ 1958  22px גנרל ארמייה  אנרי לוריו  40px צבא צרפת  18 במרץ 1958  10 ביוני 1958  הרמטכ"ל האחרון בתקופת הרפובליקה הצרפתית הרביעית 22px גנרל ארמייה  פול אלי  40px צבא צרפת  10 ביוני 1958  26 בפברואר 1959  כהונה שנייה בתפקיד. הרמטכ"ל הראשון בתקופת הרפובליקה הצרפתית החמישית 22px גנרל ארמייה  גסטון לאבו  40px צבא צרפת  26 בפברואר 1959  21 באפריל 1961  22px גנרל ארמייה אווירית  אנדרה מרטן  40px חיל האוויר הצרפתי  21 באפריל 1961  19 ביולי 1962  22px גנרל ארמייה  שארל איירה  40px צבא צרפת  19 ביולי 1962  30 במרץ 1968  22px גנרל ארמייה אווירית  מישל פורקה  40px חיל האוויר הצרפתי  30 במרץ 1968  9 ביוני 1971  22px גנרל ארמייה אווירית  פרנסואה מורן  40px חיל האוויר הצרפתי  9 ביוני 1971  1 ביולי 1975  22px גנרל ארמייה  גי מרי  40px צבא צרפת  1 ביולי 1975  20 ביולי 1980  22px גנרל ארמייה  קלוד ונברמרש  40px צבא צרפת  20 ביולי 1980  1 בפברואר 1981  22px גנרל ארמייה  ז'אנו לאקאז  40px צבא צרפת  1 בפברואר 1981  1 באוגוסט 1985  22px גנרל ארמייה אווירית  ז'אן סולנייה  40px חיל האוויר הצרפתי  1 באוגוסט 1985  16 בנובמבר 1987  22px גנרל ארמייה  מוריס שמיט  40px צבא צרפת  16 בנובמבר 1987  24 באפריל 1991  22px אדמירל  ז'אק לנקסאד  40px הצי הצרפתי  24 באפריל 1991  9 בספטמבר 1995  הראשון מחיל הים 22px גנרל ארמייה אווירית  ז'אן-פיליפ דווין  40px חיל האוויר הצרפתי  9 בספטמבר 1995  9 באפריל 1998  22px גנרל ארמייה  ז'אן-פייר קלש  40px צבא צרפת  9 באפריל 1998  30 באוקטובר 2002  22px גנרל ארמייה  אנרי בנטז'ה  40px צבא צרפת  30 באוקטובר 2002  4 באוקטובר 2006  22px גנרל ארמייה  ז'אן-לואי ז'ורז'לן  40px צבא צרפת  4 באוקטובר 2006  25 בפברואר 2010  22px אדמירל  אדואר גיו  40px הצי הצרפתי  25 בפברואר 2010  15 בפברואר 2014  22px גנרל ארמייה  פייר דה ויליה  40px צבא צרפת  15 בפברואר 2014  20 ביולי 2017  22px גנרל ארמייה  פרנסואה לקואנטר  40px צבא צרפת  20 ביולי 2017  22 ביולי 2021  22px גנרל ארמייה  תיירי בורקאר  40px צבא צרפת  22 ביולי 2021  מכהן 

ראו גם
 משרד הכוחות המזוינים (צרפת)
 צבא צרפת
 חיל האוויר הצרפתי
 הצי הצרפתי
 פיקוד המבצעים המיוחדים של צרפת

קישורים חיצוניים


הערות שוליים

*
קטגוריה:מפקדי צבאות סדירים בעת החדשה
קטגוריה:צרפת: צבא וביטחון